**Műszaki, üzemelési előírások a MÁV Zrt. részéről**

A Miskolc Járműjavító környezetvédelmi kármentesítés műszaki tartalmának kiegészítése a speciális feltételekkel, szakfelügyeleti elvárásokkal, melynek teljesítése és figyelembe vétele előírás és elvárás a kivitelezést végző Vállalkozótól.

1. A kármentesítés során a területen lefektetett vezetékek miatt 1,5 m mélységig kézi feltárással lehet csak fúrásokat mélyíteni vagy bármilyen más terepszint alatti földmunkát végezni.
2. A MÁV területét érintő fúrási pontokat a vágányköz, szelvényszám feltüntetésével beazonosíthatóan kérjük megadni (EOV helyes pályás terven feltüntetve valamennyi műtárgyat, ill. fúrási pontot).
3. A kivitelezési munkákhoz pontosan kérjük bemutatni az alkalmazott technológiát (a védőcsövek jellemzőit, későbbi elbontás esetén a létesítmények felszámolásának tervezett idejét, tömedékelés esetén a várható megszűntetés tervezett idejét, a visszamaradó létesítmények listáját; a víztisztító rendszerbe adagolni kívánt komponensek (hatóanyagok, vegyületek, vegyszerek, stb.) típusát, mennyiségét; a várható talajvíz áramlási viszonyokat, továbbá a tervezett kármentesítő rendszer üzemi nyomásviszonyait, tervezett napi üzemóráit.
4. A deponálási helyek kijelölése előzetes egyeztetés nélkül nem végezhető.
5. A munkakezdés előtt forgalomtechnikai tervezés szükséges.
6. A szakszolgálatok a beazonosítható pontok vonatkozásában és az alkalmazandó technológia ismeretében tudnak nyilatkozni a létesítményeik érintettségéről, ill. a szükség szerinti feszültségmentesítési eljárás szükségességéről.
7. Valamennyi munkafolyamat csak a szakfelügyeletekkel előzetesen leegyeztetett pontokon és technológia mellett kezdhető meg.
8. A szakfelügyeleti egyeztetéseken készült nyilatkozatok szerint szükséges szakfelügyeleti rendelkezések betartása kötelező.
9. A munkálatokhoz hivatalosan meg kell kérni a szükséges szakfelügyeleteket, feszültségmentesítést, vágányzárat, melyben a Megrendelő képviselője közreműködik, koordinál és helyszíni segítséget is nyújt.
10. Vasúti veszélyes üzem miatt helyszíni munkavédelmi oktatás (majd tovább oktatás) szükséges.
11. A vasúti veszélyes üzem fennállása miatt helyszíni munkavédelmi oktatás (majd tovább oktatás) szükséges.
12. Az anyagmozgatási útvonal a telephelyen egy nyomvonalas, ezért még ideiglenesen sem foglalható el.
13. A telephelyi utak teherbírása korlátozott, nagy terhekkel nem járható. A fordulási sugár 90 fok, ezért nyerges vontató nem közlekedhet a területen.